
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ανάθεση στη Γ.Γ. ΕΣΥΕ της εκτέλεσης εργασιών για τη 
βελτίωση της συγκρισιμότητας των στοιχείων του 

ΑΕΠ. 1 

Τροποποίηση της Υ. 1171/10.8.1990 (Β' 524) Κοινής 
Υπουργικής Απόφασης «Καθορισμός αποδοχών των 
θέσεων του Διοικητή και Υποδιοικητή της Υπηρε¬ 
σίας Πολιτικής Αεροπορίας (Υ.Π.Α.). 2 

Προσδιορισμός των απαιτήσεων του Ελληνικού Δημο¬ 
σίου κατά της Ε.ΥΔ.Α.Π. 3 

Συμπλήρωση της Α2γ/οικ. 551 /25.1.93 κοινής απόφα¬ 
σης «σύσταση Κέντρου Υγείας Ανωγείων Ν. Ρεθύ- 

μνης (ΦΕΚ 60/Β/11.2.93). 4 

Τροποποίηση - συμπλήρωση Κανονισμού ΚΗΥΚΥ. .. 5 
Εξαίρεση από τις διατάξεις του Ν. 1735/87, των δικα¬ 
στικών υπαλλήλων. 6 

Έγκριση ανάθεσης μίσθωσης έργου. 7 


Εξαίρεση προμηθειών από το ενιαίο πρόγραμμα προ¬ 
μηθειών της Γραμμ. του Υπουργικού Συμβουλίου. 8 
Τροποποίηση - συμπλήρωση της ΕΣ/14438/10.9.91 
απόφασης του Νομάρχη Κέρκυρας περί σύστασης 
12ης Ενιαίας Σχολικής Επιτροπής Δήμου Κερκυ- 


ραίων. 9 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Τροποποίηση Α.Δ. 14/89..1.0 

Διορθώσεις Σφαλμάτων 

Διόρθωση σφάλματος στη Φ.24749/1594/93 από¬ 
φαση του Υπουργού Εσωτερικών (ΦΕΚ 368/Β7 
24.5.93 .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 14212/Β/ 1211 (1) 

Ανάθεση στη Γ.Γ. ΕΣΥΕ της εκτέλεσης εργασιών για τη 


βελτίωση της συγκρισιμότητας των στοιχείων του ΑΕΠ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις α) του Ν.Δ, 3627/56 «περί οργανώσεως 
της ΕΣΥΕ» και των Π.Δ. 1143/80 «περί οργανισμού της 


ΕΣΥΕ», 224/86 «περί συστάσεως Γ.Γ. ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β) Του άρθρου 35 του Ν. 992/79 «περί οργανώσεως των 
διοικητικών υπηρεσιών δια την εφαρμογήν της Συνθήκης 
Προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτικών 
θεμάτων». 

γ) Του Ν. 1558/85 «περί κυβερνήσεως και κυβερνητι¬ 
κών οργάνων» και του Ν. 2081/92. 

2. Το άρθρο 8 της οδηγίας του Συμβουλίου 89/130 
ΟΕΕ, ΕΥΒΑΤΟΜ, ϋΟ Νο 1.-49. 

3. Το υπ’ αριθ. 32510014 συμβόλαιο που υπογράφηκε 
μεταξύ της Γ.Γ. ΕΣΥΕ και του Στατιστικού Γραφείου των 
Ε.Κ. (ΕΙΙΗ03ΤΑΤ), 

4. Την απόφαση υπ’ αριθ. Υ. 1935/3.12.92 του Πρωθυ¬ 
πουργού και του Υπουργού Εθνικής Οικονομίας με θέμα: 
«Καθορισμός αρμοδιοτήτων των Υφυπουργών Εθνικής Οι¬ 
κονομίας». 

5. Τη σχετική εισήγηση Λ. 786/16.6.93 του Τμήματος 
Εθνικής Δαπάνης της Δ/νσης Εθνικών Λογαριασμών της 
Γ.Γ. ΕΣΥΕ, αποφασίζουμε: 

1. Αναθέτουμε στο Τμήμα Εθνικής Δαπάνης της Δ/νσης 
Εθνικών Λογαριασμών της Γ.Γ. ΕΣΥΕ την εκτέλεση κατά 
τα έτη 1993 και 1994 εργασιών στα πλαίσια του Στατιστι¬ 
κού Προγράμματος των Ε.Κ. 1993 - 97 με σκοπό τη βελτί¬ 
ωση της συγκρισιμότητας και αντιπροσωπευτικότητας των 
στοιχείων του ΑΕΠ, βάσει του άρθρου 8 της Οδηγίας του 
Συμβουλίου υπ' αριθ. 89/130/ΕΕ0, ΕΙΙΒΑΤΟΜ, της 13ης 
Φεβρουάριου 1989. 

2. Οι εργασίες αυτές οι οποίες θα γίνουν χωριστά για το 
οικονομικό έτος 1989 και το 1990, θα είναι: 

- Κατάρτιση των λογαριασμών παραγωγής. 

- Κατάρτιση της Μήτρας Παραγωγής (ΜβΚβ Μείπχ) και 
ενδιάμεσων χρήσεων (ΙΙδβ Μείιϊχ). 

- Κατάρτιση της Μήτρας Επενδύσεων (ΙηνβδίητβπΙ Μβί- 

ΓΪΧ). 

- Εκτίμηση της μεταβολής των αποθεμάτων 

- Κατάρτιση των ισοζυγίων πόρων και χρήσεων 

- Κατάρτιση τομεακών δεικτών τιμών των συναλλαγών 
των ενδιάμεσων και τελικών χρήσεων και των αρχικών εισ¬ 
ροών σε σταθερές τιμές με έτος βάσης το 1988. 

- Κατάρτιση μιας πλήρους σειράς λογαριασμών με το 
νέο σύστημα που βασίζεται στο ΕΣΟΛ. 

3. Οι ανωτέρω εργασίες θα εκτελεστούν από υπαλλή¬ 
λους της Γ.Γ. ΕΣΥΕ μόνιμους και με σύμβαση ΙΔ, οι οποίοι 
θα εργαστούν εκτός του κανονικού ωραρίου και ημερών 

εργασίας των Δημοσίων Υπηρεσιών, καθώς και από ιδιώ¬ 
τες - συνεργάτες. 

4. Η απόφαση αυτή ισχύει αναδρομικά από της ενάρ- 
ξεως των εργασιών, δηλαδή από αρχές Ιουνίου 1993. 

5. Από τις διατάξεις αυτής της απόφασης προκαλείται 
δαπάνη σε βάρος του Κρατικού προϋπολογισμού της Γ.Γ. 
ΕΣΥΕ (ειδ. φορέα 13-150 και στον ΚΑΕ 5354) συνολικού 
ύψους 26.000.000 δρχ. για το οικονομικό έτος 1993. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της ΕΟΚ τα οποία θα σταλούν στο λογαριασμό 
της Γ.Γ. ΕΣΥΕ στην Τράπεζα της Ελλάδος, σύμφωνα δε με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του υπολόγου συμψηφισμού θα εγγρα- 
φούν στον προϋπολογισμό της Γ.Γ. ΕΣΥΕ (ειδ. φορέας 
13-150 και στον ΚΑΕ 5354). 

6. Εξουσιοδοτούμε το Γενικό Γραμματέα ΕΣΥΕ για όλες 
τις ενέργειες που απαιτούνται (επιλογή και ορισμός του 
κατάλληλου προσωπικού, χρονική κατανομή των επιμέ- 
ρους εργασιών, κ.λπ.) ώστε το υπό ανάθεση έργο να πε- 
ρατωθεί μέσα στον προβλεπόμενο χρόνο. 

7. Ο καθορισμός της αμοιβής εκείνων που θα απασχο¬ 
ληθούν στις εργασίες αυτές θα γίνει με κοινή απόφαση 
των Υπουργών Εθνικής Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 1993 

Ο ΥΦΥΠΟΥΡΓΟΣ 

Κ. ΔΟΥΣΗΣ 

-φ,- 

Αριθ. 2041617/4884/0022 (2) 

Τροποποίηση της Υ. 1171/10.8.1990 (Β' 524) Κοινής 

Υπουργικής Απόφασης «Καθορισμός αποδοχών των 

θέσεων του Διοικητή και Υποδιοικητή της Υπηρεσίας 

Πολιτικής Αεροπορίας (Υ.Π.Α.). 

Ο ΠΡΩΘΥΠΟΥΡΓΟΣ 
ΚΑΙ ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΜΕΤΑΦΟΡΩΝ & ΕΠΙΚΟΙΝΩΝΙΩΝ 
Έχοντας υπόψη: 

1. Τις διατάξεις: α) Του άρθρου 12 παρ. 4 του Ν.Δ. 714/ 
1970 «Περί ιδρύσεως Διευθύνσεως Εναερίων Μεταφο¬ 
ρών παρά τω Υπουργείο Συγκοινωνιών και οργανώσεως 
της Υπηρεσίας Πολιτικής Αεροπορίας (Α' 238), όπως τρο¬ 
ποποιήθηκε με το Ν. 1340/1983 (Α' 35). β) του Π.Δ. 56/ 

1989 «Περί Οργανισμού της Υπηρεσίας Πολιτικής Αερο¬ 
πορίας» (Α' 28), 

γ) Του άρθρου 6 παρ. 1 του Ν. 1256/1982 «Για την πο¬ 
λυθεσία, την πολυαπασχόληση και την καθιέρωση ανωτά- 
του ορίου απολαβών στο δημόσιο τομέα, καθώς και στο 
Ε.Σ., το Ν.Σ.Κ. και άλλες διατάξεις» (Α' 65), όπως τροπο¬ 
ποιήθηκε με το άρθρο 33 του Ν. 1326/1983 «Τροποποί¬ 
ηση και συμπλήρωση φορολογικών και άλλων διατάξεων» 
(Α' 19). 

δ) Του άρθρου 15 παρ. 5 του Ν. 2026/1992 «Ρύθμιση 
θεμάτων οργάνωσης και προσωπικού της δημόσιας διοί¬ 
κησης και άλλες διατάξεις» (Α' 43), με το οποίο προστέ¬ 
θηκε εδάφιο στην παρ. 8 του άρθρου 78 του Ν. 1892/ 

1990 (Α' 101), σύμφωνα με το οποίο η υπ’ αριθ. 2072403/ 
6412/0022/7.11.1991 (Β' 930) απόφαση του Υπουργού 


Οικονομικών εφαρμόζεται και στους Γενικούς Διευθυ¬ 
ντές, 

ε) Του άρθρου 40 του Ν. 849/1978 «Περί παροχής κινή¬ 
τρων δια την ενίσχυσιν της περιφερειακής και οικονομικής 
αναπτύξεως της Χώρας» (Α' 232), 

στ) Του άρθρου 33 παρ. 3 του Ν. 1558/1985, 

ζ) Του άρθρου 29 Α' του Ν. 1558/1985, που προστέ¬ 
θηκε με το άρθρο 27 του Ν. 2081/1992 (Α' 154). 

2. Την υπ’ αριθ. ΔΙΔΑΔ/129/22880/22.9.89 απόφαση 
του Υπουργού Προεδρίας της Κυβέρνησης «περί προσ¬ 
διορισμού της έννοιας των καθαρών απολαβών των λει¬ 
τουργών, υπαλλήλων ή μισθωτών γενικά του Δημόσιου Το¬ 
μέα», όπως τροποποιήθηκε με την υπ’ αριθ. ΔΙΔΑΔ/φ.50/ 
243/ΟΙΚ/7646 απόφαση του ίδιου Υπουργού. 

3. Την υπ’ αριθ. Υ/1171/10.8.1990 Κοινή Υπουργική 
απόφαση «Καθορισμός αποδοχών των θέσεων Διοικητή 
και Υποδιοικητή της Υπηρεσίας Πολιτικής Αεροπορίας» 
(Β’ 524). 

4. Την υπ’ αριθ. 2028009/2429/0022/29.4.1991 από¬ 
φαση του Υπουργού Οικονομικών, με την οποία καθορίζο¬ 
νται τα έξοδα παράστασης και τα έξοδα κίνησης των Γ ενι¬ 
κών Γραμματέων Υπουργείων. 

5. Το γεγονός ότι, σύμφωνα με το πρακτικό της 15ης 
Γ ενικής Συνεδρίασης της Ολομέλειας του Ελεγκτικού Συ¬ 
νεδρίου της 21.12.1988, ο Διοικητής της Υ.Π.Α. εξο- 
μοιούται από πλευράς ιεραρχικής τοποθετήσεως, διοικη¬ 
τικών καθηκόντων και υπηρεσιακών αρμοδιοτήτων με Γ ε¬ 
νικό Γ ραμματέα Υπουργείου. 

6. Την υπ’ αριθμ. Υ.2009/20.5,93 (ΦΕΚ 365/τ.Β7 
21.5.93) κοινή απόφαση «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», 
αποφασίζουμε: 

Την αντικατάσταση της παραγράφου 2 της υπ’ αριθ. Υ. 
1171 / 10.8.1990 (Β' 524) Κοινής Υπουργικής Απόφασης, 
ως ακολούθως: 

«Πέραν των ως άνω αποδοχών καμία άλλη αποζημίωση 
δεν θα καταβάλλεται με την μορφή οιουδήποτε επιδόμα¬ 
τος ή πρόσθετης αμοιβής, με εξαίρεση, ως προς το Διοι¬ 
κητή, τα έξοδα παράστασης και τα έξοδα κίνησης, που 
ισχύουν εκάστοτε για τους Γενικούς Γραμματείς Υπουρ¬ 
γείων και ως προς τον Υποδιοικητή, τα έξοδα παράστασης 
και τα έξοδα κίνησης, που ισχύουν εκάστοτε για τους Γ ενι¬ 
κούς Δ/ντές Υπουργείων». 

Από τις διατάξεις της παρούσας προκαλείται δαπάνη σε 
βάρος του προϋπολογισμού της Υ.Π.Α., το ύψος της 
οποίας ανέρχεται για το έτος 1993 το ποσό του ενός εκα¬ 
τομμυρίου εξακοσίων ογδοντα χιλιάδων (1.680.000) 
δραχμών και σε αντίστοιχο ποσό για τα επόμενα έτη. Η δα¬ 
πάνη αυτή θα βαρύνει τους Κ.Α. 0233 «Έξοδα παράστα¬ 
σης» και 0254 «Αποζημίωση οργάνων Διοίκησης και έξοδα 
κίνησης» και θα καλυφθεί από υπάρχουσες πιστώσεις. 

Η ισχύς της απόφασης αυτής αρχίζει από 1ης Ιανουά¬ 
ριου 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1993 

Ο ΠΡΩΘΥΠΟΥΡΓΟΣ 

ΚΩΝ/ΝΟΣ Κ. ΜΗΤΣΟΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΜΕΤΑΦΟΡΟΝ ΚΑΙ ΕΠΙΚΟΙΝΟΝΙΟΝ 

ΚΩΝ/ΝΟΣ ΓΙΑΤΡΑΚΟΣ θ. ΑΝΑΓΝΩΣΤΟΠΟΥΛΟΣ 

Αριθ. 2009572/2117/0025 (3) 

Προσδιορισμός των απαιτήσεων του Ελληνικού Δημοσίου 
κατά της Ε.ΥΔ.Α.Π. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Αρθρο 1 

Η κοινή απόφαση Α2γ/οικ. 551/25.1.93 (ΦΕΚ 60/Β/ 
11.2.93) «Σύσταση Κέντρου Υγείας Ανωγείων», συμπλη¬ 
ρώνεται όπως παρακάτω: 


Έχοντας υπόψη: 

1. Το άρθρο 25 του Ν. 1914/90. 

2. Την από 12.10.1992 παραίτηση του Υφυπουργού 
Οικ/κών εκ των εξ 101.611.190.000 δραχμών ληξιπροθέ¬ 
σμων απαιτήσεων κατά της ΕΥΔΑΠ οι οποίες εγεννήθη- 
σαν διότι τούτο εξεπλήρωσε καταπεσούσες εγγυήσεις 
του υπέρ αυτής προς διάφορα πιστωτικά ιδρύματα. 

3. Τα υπ’ αριθ. 1128/11.9.92 και 1265/12.8.91 τριπλό¬ 
τυπα βεβαίωσης με τα οποία έχουν βεβαιωθεί στη Δ.Ο.Υ. 
Φ.Α.Ε.Ε. Αθηνών σε βάρος της Ε.Υ.Δ.Α.Π. οφειλές της 
προς το Ελληνικό Δημήσιο συνολικού ύψους δρχ. 
101.611.190.000. 

4. Την υπ’ αριθ. 8181/15.12.92 απόφαση του Δ.Σ. της 
Ε.Υ.Δ.Α.Π. 

5. Την υπ’ αριθ. Υ. 2009/20.5.93 κοινή απόφαση του 
Πρωθυπουργού και του Υπουργού Οικονομικών, για τη με¬ 
ταβίβαση αρμοδιοτήτων, αποφασίζουμε: 

1. Προσδιορίζουμε τις απαιτήσεις του Ελληνικού Δημο¬ 
σίου κατά της Ε.Υ.Δ.Α.Π. στο ποσό των 101.611.190.000 
δρχ. οι οποίες εγεννήθησαν από την κατωτέρω αιτία. 

2. Διαγράφουμε τις παραπάνω απαιτήσεις του Ελληνι¬ 
κού Δημοσίου κατά της Ε.Υ.Δ.Α.Π. που γεννήθηκαν μέχρι 
την 12.10.1992 διότι κατ’ εφαρμογή των διατάξεων του Ν. 
1914/90 άρθρο 25 παρ. 4 οι απαιτήσεις αυτές αποτέλε- 
σαν ισόποση αύξηση του Εταιρικού Κεφαλαίου της Εται¬ 
ρείας αυτής και το Δημόσιο θα λάβει αντιστοίχως ισόπο¬ 
σες μετοχές. 

3. Το σχετικό ΑΦΕΚ για τη διαγραφή θα γίνει οίκοθεν 
από τη Δ.Ο.Υ. Φ.Α.Ε.Ε. Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. ΔΥ1 γ/18147 (4) 

Συμπλήρωση της Α2γ/οικ. 551/25.1.93 κοινής απόφασης 
«σύσταση Κέντρου Υγείας Ανωγείων Ν. Ρεθύμνης 
(ΦΕΚ 60/Β/11.2.93). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 2071/92 
«Εκσυγχρονισμός και Οργάνωση Συστήματος Υγείας» 
(ΦΕΚ 123/15.7.92 ΤΑ). 

2. Την αριθμ. Υ1847/107839/1182/0001/7.8.92 
(ΦΕΚ 525/Β71992) απόφαση του Πρωθυπουργού και του / 
Υπουργού Οικονομικών «Ανάθεση αρμοδιοτήτων» Υπουρ^ 
γού Οικονομικών στον Υφυπουργό Οικονομικών Για- 
τράκο. 

3. Το αριθμ. 43Β/οικ. 2543/7,4.93 έγγραφο της Δ/ 
νσης Πρωτοβάθμιας Φροντίδας Υγείας. 

4. Την αριθμ. 974/22.12.92 (ΦΕΚ 739/92 τ.Β') κοινή 
Υπουργική απόφαση των Υπουργών Προεδρίας της Κυ¬ 
βερνήσεως και Υγείας, Πρόνοιας και Κοινωνικών Ασφαλί¬ 
σεων, αποφασίζουμε: 


Αρθρο 2 

Σύσταση θέσεων 

1. Για τις ανάγκες του Κέντρου Υγείας συνιστώνται οι 


παρακάτω κατά κλάδο θέσεις προσωπικού: 



ΚΛΑΔΟΣ ΓΙΑΤΡΩΝ 

ΕΣΥ 


ΒΑΘΜΟΣ 



ΕΙΔΙΚΟΤΗΤΑ 

Δ/ΝΤΗΣ 

Δ/ΝΤΗΣ 
ή Ε.Α 

Ε.Α. Ε.Α 
ήΒ 

Ε.Β 

ΣΥ¬ 

ΝΟΛΟ 

α. Γενικής Ιατρικής 

ή Παθολογίας 

1 

- 

1 

2 

4 

β. Παιδιατρικής 

- 

- 

1 

1 

2 

γ. Μικροβιολογίας 

- 

- 

1 

- 

1 

δ. Ακτινολογίας 

- 

\ * 

1 

- 

1 

ε. Οδοντίατροι 

- 

1 

- 

1 

2 

ΣΥΝΟΛΟ 

1 

1 

2 2 

4 

10 


ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
τρεις (3) θέσεις 

Κλάδος ΤΕ Επισκεπτών - τριών Υγείας 
τρεις (3) θέσεις 
Κλάδος ΤΕ Μαιευτικής 
δύο (2) θέσεις 

Κλάδος ΤΕ Κοινωνικής Εργασίας 
μία (1) θέση 

Κλάδος ΤΕ Ραδιολογίας - Ακτινολογίας 
μία (1) θέση 

Κλάδος ΤΕ Φυσικοθεραπείας 
μία (1) θέση 

Κλάδος ΤΕ Ιατρικών Εργαστηρίων 
μία (1) θέση 
Κλάδος ΤΕ Διαιτολόγων 
μία (1) θέση 

Κλάδος ΤΕ Διοικητικού - Λογιστικού 
μία (1) θέση 

Κλάδος ΤΕ Εποπτών Δημόσιας Υγείας 
μία (1) θέση 
ΚΑΤΗΓΟΡΙΑ ΔΕ 


Κλάδος ΔΕ Αδελφών Νοσοκόμων 
τρεις (3) θέσεις 

Οι θέσεις αυτές πληρούνται μόνο σε περίπτωση έλλει¬ 
ψης υποψηφίων για ανάλογες θέσεις του Κλάδου ΤΕ Νο¬ 
σηλευτικής. 

Κλάδος ΔΕ Χειριστών - Εμφανιστών 
, μία (1) θέση 

Η θέση αυτή πληρούται μόνο σε περίτωση έλλειψης 


ύποψηφίων για την ανάλογη θέση του κλάδου ΤΕ Ραδιο¬ 
λογίας - Ακτινολογίας. 

Κλάδος ΔΕ Παρασκευαστών 
μία (1) θέση 

Η θέση αυτή πληρούται μόνο σε περίτωση έλλειψης 
υποψηφίων για τη θέση του κλάδου ΤΕ Ιατρικών Εργα¬ 
στηρίων. 

Κλάδος ΔΕ Διοικητικού - Λογιστικού 
τρεις (3) θέσεις 
Κλάδος ΔΕ Τεχνικού 
μία (1) θέση 

Κλάδος ΔΕ Πληρωμάτων Ασθενοφόρων 

τέσσερις (4) θέσεις 
ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
τέσσερις (4) θέσεις 
Κλάδος ΥΕ Επιμελητών 
τέσσερις (4) θέσεις 

2. Οι ανωτέρω θέσεις του προσωπικού προστίθενται 
στον Οργανισμό του Υπουργείου Υγείας, Πρόνοιας και 
Κοιν. Ασφαλίσεων σε ειδικό κεφάλαιο και μεταφέρονται 
στη Δ/νση Υγείας Νομαρχίας Ρεθύμνου. 

Αρθρο 3 
Πλαισίωση 

1. Τα Ιατρεία του Κ.Υ. πλαισιώνονται από: 

α) Γιατρούς που κατέχουν θέσεις κλάδου γιατρών ΕΣΥ 
β) Γιατρούς υπόχρεους υπηρεσίας υπαίθρου. 

2. Το Γ ραφείο νοσηλευτικής πλαισιώνεται από το πρσω- 
πικό των κλάδων νοσηλευτικής, μαιευτικής. 

3. Το Γραφείο Κοιν. Φροντίδας Πλαισιώνεται από το 
προσωπικό των κλάδων Κοιν. Εργασίας, Επισκεπτών - 
τριών Υγείας και άλλων συναφών ειδικοτήτων. 

4. Το Γραφείο Γραμματείας πλαισιώνεται από το προ¬ 
σωπικό όλων των λοιπών κλάδων του Κ.Υ. 

Αρθρο 4 

Προσόντα διορισμού 

Ως προσόντα διορισμού στις θέσεις του κλάδου γιατρών 
ΕΣΥ καθώς και των λοιπών κλάδων του προσωπικού, ορί¬ 
ζονται αυτά που κάθε φορά καθορίζονται από τις ισχύου- 
σες διατάξεις. 

Για τη διαβάθμιση των θέσεων του λοιπού προσωπικού 
εφαρμόζονται οι διατάξεις του Ν. 2085/92. 

Αρθρο 5 
Προϊστάμενοι 

1. Στο Κ.Υ. προΐσταται: 

α) Στην Δ/νση Ιατρικής υπηρεσίας ο αρχαιότερος διευ¬ 
θυντής - ειδικευμένος γιατρός ή οδοντίατρος. Η αρχαιό¬ 
τητα προσδιορίζεται από το συνολικό χρόνο της κτηθείσας 
ειδικότητας σύμφωνα με τις διατάξεις του άρθρου 17 παρ. 
6 του Ν. 2071/92. 

β) Στη Δ/νση Νοσηλευτικής Υπηρεσίας, νοσηλεύτρια 
του κλάδου ΤΕ ή ΔΕ. 

γ) Στο Γ ραφείο Κοινωνικής Φροντίδας, υπάλληλος της 
κατηγορίας ΤΕ του κλάδου ΤΕ Κοινωνικής Εργασίας, ή του 
κλάδου ΤΕ Επισκεπτών - τριών υγείας. 

Αν δεν υπηρετούν υπάλληλοι των κλάδων αυτών της 
κατηγορίας ΤΕ Προΐσταται υπάλληλος αντίστοιχου κλάδου 
της κατηγορίας ΔΕ. 

δ) Στο Γραφείο Γραμματείας, υπάλληλος της κατηγο¬ 
ρίας ΤΕ του κλάδου Διοικητικού - Λογιστικού ή της κατη¬ 
γορίας ΔΕ του κλάδου Διοικητικού - Λογιστικού. 

2. Οι υπάλληλοι που προΐστανται στα Γραφεία Κοιν. 
Φροντίδας, Γραμματείας και Νοσηλευτικής Υπηρεσίας, 
ορίζονται σύμφωνα με τις διατάξεις του άρθρου 9 του Ν. 
1586/86 (ΦΕΚ 37/Α/86). 

Αρθρο 6 
Αρμοδιότητες 

Οι αρμοδιότητες του Κ.Υ. ασκούνται σύμφωνα με όσα 
λεπτομερώς ορίζονται με τον εσωτερικό κανονισμό λει¬ 
τουργίας με τον οποίο ορίζονται ο τρόπος η διαδικασία πα¬ 
ροχής των υπηρεσιών, τα καθήκοντα και οι υποχρεώσεις, 
του ιατρικού νοσηλευτικού και λοιπού προσωπικού και μέ¬ 


χρι να εκδοθεί ο ενιαίος εσωτερικός κανονισμός, σύμ¬ 
φωνα με τις γενικότερες κατευθύνσεις και υποδείξεις του 
Υπουργείου Υγείας, Πρόνοιας και Κοιν. Ασφαλίσεων. 

Αρθρο 7 

Κάλυψη δαπάνης 

Η δαπάνη μισθοδοσίας του προσωπικού ποσού δρχ. 
62.000.000 περίπου, θα αντιμετωπισθεί από τις πιστώ¬ 
σεις του κρατικού Προϋπολογισμού του Υπουργείου μας, 
Φ.200 ΚΑΕ 0211, όπου υπάρχει πρόβλεψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ ΠΡΟΝΟΙΑΣ & ΚΟΝ. ΑΣΦ/ΣΕΩΝ 

ΔΗΜ. ΣΙΟΥΦΑΣ 

-♦- 

Αριθ. Φ.ΚΗΥΚΥ/3184 (5) 

Τροποποίηση - συμπλήρωση Κανονισμού ΚΗΥΚΥ. 

Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 204/73 (ΦΕΚ 268/Α/4.10.73) 
«περί τροποποιήσεως και συμπληρώσεως της περί 
ΚΗΥΚΥ νομοθεσίας». 

2. Την αριθ. 16/121/74 (ΦΕΚ 427/22.4.71 τ.Β ) από¬ 
φαση του Υπουργού Κοιν. Υπηρεσιών «περί τροποποιή¬ 
σεως και στη συνέχεια κωδικοποίησεως κανονισμού 
ΚΗΥΚΥ». 

3. Την Δ2α/9058/1980 (ΦΕΚ 542/Β/80) απόφαση του 
Υπουργού Κοιν. Υπηρεσιών «περί τροποποιήσεως και στη 
συνέχεια κωδικοποιήσεως Κανονισμού ΚΗΥΚΥ», καθώς 
και επόμενες αποφάσεις για τροποποιήσεις και συμπλη¬ 
ρώσεις του Κανονισμού αυτού. 

4. Τις διατάξεις του άρθρου 27 του Ν. 2081/92. 

5. Τις διατάξεις του άρθρου 4 του Ν. 2129/93. 

6. Την 32/4/4.5.93 απόφαση του Δ.Σ. του ΚΗΥΚΥ, 
αποφασίζουμε: 

1. Εγκρίνουμε την τροποποίηση - συμπλήρωση του Κα¬ 
νονισμού «Κανονισμός ΚΗΥΚΥ» ως εξής: 

Στο άρθρο 46 προστίθεται παρ. 10, που έχει ως ακολού¬ 
θως: 

«10. Τα χορηγούμενα στους υπαλλήλους του ΚΗΥΚΥ 
οικογενειακά επιδόματα με βάση τις διατάξεις του παρό¬ 
ντος άρθρου από 1.7.1993 διπλασιάζονται. Η αύξηση 
αυτή δεν λαμβάνεται υπόψη για τον υπολογισμό της ΑΤΑ 
και των μετέπειτα χορηγηθεισών αυξήσεων». 

2. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΚΗΥΚΥ ύψους 
36.700.000 δρχ. για το τρέχον οικονομικό έτος και 
73.400.000 δρχ. περίπου για τα επόμενα οικονομικά έτη. 
Η ανωτέρω δαπάνη θα καλυφθεί κατά ένα μέρος 
(12.500.000) από τις υπάρχουσες πιστώσεις στους Κ.Α. 
0224,0225 και 0521 του προϋπολογισμού του ΚΗΥΚΥ 
έτους 1993 και κατά το υπόλοιπο μέρος (24.200.000 
δρχ.) με ενίσχυση των παραπάνω Κ.Α. προϋπολογισμού με 
μεταφορά από το τακτικό αποθεματικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

-φ- 

Αριθ. 59591 (6) 

Εξαίρεση από τις διατάξεις του Ν. 1735/87, των δικαστι¬ 
κών υπαλλήλων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 1 παρ. 2 εδάφιο ια του Ν. 
1735/87. 

2. Τις διατάξεις του άρθρου 13 παρ. 3 του Ν. 2116/93 
(ΦΕΚ 18/18.2.93) σε συνδυασμό με τις διατάξεις του άρ¬ 
θρου 21 παρ. 2 του Ν. 2026/1992. 

3. Την αριθ. 167/92 ΠΥΣ «Αναστολή διορισμού και 
προσλήψεων». 

4. Την αριθ. 51/20.2.92 απόφαση του Πρωθυπουργού 
με την οποία εγκρίθηκε η κατ’ εξαίρεση της αναστολής 
των διορισμών πλήρωση 245 κενών οργανικών θέσεων δι¬ 
καστικών υπαλλήλων. 

6. Την επιτακτική ανάγκη για την πλήρωση διακοσίων 
σαράντα πέντε (245) κενών οργανικών θέσεων δικαστι¬ 
κών υπαλλήλων των πολιτικών και ποινικών δικαστηρίων 
και εισαγγελιών αυτών και διοικητικών δικαστηρίων της 
χώρας, αποφασίζουμε: 

1. Εξαιρούμε από τη διαδικασία πρόσληψης προσωπι¬ 
κού στο Δημόσιο Τομέα, που προβλέπεται από τις διατά¬ 
ξεις του Ν. 1735/87, την πλήρωση διακοσίων σαράντα πέ¬ 
ντε (245) κενών οργανικών θέσεων δικαστικών υπαλλή¬ 
λων των πολιτικών και ποινικών δικαστηρίων και εισαγγε¬ 
λιών αυτών και διοικητικών δικαστηρίων της χώρας ως 
ακολούθως: 

α) Ογδόντα δύο (82) θέσεις κλάδου ΠΕ4 και 

β) Εκατόν εξήντα τρεις (163) θέσεις κλάδου ΔΕ2. 

2. Η δαπάνη που θα προκληθεί από την απόφαση αυτή 
θ’ ανέλθει σε 184.000.000 δρχ. και θα βαρύνει τον φορέα 
17300 (Δικαστήρια). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

ΣΩΤ. ΚΟΥΒΕΛΑΣ Α. ΨΑΡΟΥΔΑ - ΜΠΕΝΑΚΗ 

- ♦- 

Αριθ. ΟΙΚ.73318/1490/β (7) 

Έγκριση ανάθεσης έργου. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 681 του Αστικού Κώδικα. 

2. Τις διατάξεις του άρθρου 15 του Ν. 1735/87 σχετικά 
με τις προσλήψεις στο Δημόσιο τομέα. 

3. Τις διατάξεις του άρθρου 10 του Ν. 1032/80 περί σύ¬ 
στασης ΥΧΟΠ. 


4. Την αριθ. 79/17.3.93 απόφαση του Πρωθυπουργού, 
έγκρισης ανάθεσης έργου με μίσθωση, κατ’ εξαίρεση του 
μέτρου αναστολής των προσλήψεων, σε ένα (1) εξειδι- 
κευμένο τεχνικό υπάλληλο, διπλωματούχο μηχανικό βιο¬ 
μηχανικής τεχνολογίας και περιβαλλοντολογίας από το 
ΥΠΕΧΩΔΕ. 

5. Τις ανάγκες του ΥΠΕΧΩΔΕ για την υλοποίηση των 
προγραμμάτων της Δ/νσης Περιβαλλοντικού Σχεδια- 
σμού. 

6. Την αριθ. 33361/5.9.91 κοινή υπουργική απόφαση 
(ΦΕΚ 703/Β75.9.91), αποφασίζουμε: 

Την ανάθεση έργου με μίσθωση σε εξειδικευμένο τε¬ 
χνικό υπάλληλο διπλωματούχο μηχανικό βιομηχανικής τε¬ 
χνολογίας και περιβάλλοντος, που με την εκπόνηση σχετι¬ 
κής μελέτης θα ενισχύσει το έργο της Δ/νσης Περ/κού 
Σχεδιασμού. 

Κύριο αντικείμενο απασχόλησης του ειδικού αυτού επι¬ 
στήμονα θα είναι: 

α) Η επέκταση του ελέγχου συνθηκών εργασίας υγρών 
αποβλήτων βιομηχανικών μονάδων, οι οποίες διαθέτουν 
προσωπικό άνω των (10) ατόμων και παραγωγή άνω των 
(3) τόννων. 

β) Η βασική εκπαίδευση του προσωπικού των μονάδων 
που καθιστά απαραίτητη την εκπόνηση και έκδοση εγχει¬ 
ριδίων και εντύπων προς χρήση, για τον έλεγχο της καθη¬ 
μερινής λειτουργίας των εγκαταστάσεων. 

γ) Η παροχή ειδικών οδηγιών που εξέδωσε η Γενική Δ/ 
νση Περιβάλλοντος της Επιτροπής των Ευρωπαϊκών Κοι¬ 
νοτήτων. 

Ο ανάδοχος θα συντάξει πλήρη μελέτη για το έργο που 
του ανατίθεται και θα εκτελέσει. 

Η συνολική αμοιβή του αναδόχου ορίζεται στο ποσό των 
δύο εκατομμυρίων τριακοσίων χιλιάδων δρχ. (2.300.000) 
και θα βαρύνει τις πιστώσεις της ΣΑΕ 075/93 έργο 
8275000 των Δημοσίων Επενδύσεων. Η αμοιβή θα κατα¬ 
βάλλεται τμηματικά ανάλογα με την πρόοδο της μελέτης, 
και θα εξοφληθεί μετά την παράδοση της ολοκληρωμένης 
μελέτης. 

Η διάρκεια του έργου ορίζεται σε ένα χρόνο από την 
υπογραφή της σχετικής σύμβασης και θα παρακολουθεί- 
ται από τον Δ/ντή Περ/κού Σχεδιασμού. 

Το παραπάνω έργο δεν αφορά εργασίες που ανάγονται 
στον κύκλο καθηκόντων των υπηρετούντων υπαλλήλων 
του Υπουργείου μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1993 

ΟΙ Γ ενικοί Γ ραμματείς των Υπουργείων 

Προεδρίας της Κυβέρνησης ΠΕΧΩΔΕ 

ΝΙΚ. ΑΡΓΎΡΟΠΟΥΛΟΣ ΕΛΣΑ ΠΑΠΑΔΗΜΗΤΡΙΟΥ 

Αριθ. Π1/855 (8) 

Εξαίρεση προμηθειών από το ενιαίο πρόγραμμα προμη¬ 
θειών της Γραμμ. του Υπουργικού Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΒΙΟΜ/ΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α726.7.85) «Κυβέρνηση 
και Κυβερνητικά Όργανα». 

β) Του Ν. 1797/88 (ΦΕΚ 164/Α74.8.88) «προμήθειες 
του Δημόσιου Τομέα και ρυθμίσεις συναφών θεμάτων», 
όπως τροποποιήθηκε με το Κεφάλαιο Ζ’ του Ν. 2000/91 
(ΦΕΚ 206/24.12.91). 

2. Τις αποφάσεις: 

α) Υ. 1935/3.12.92 απόφαση του Πρωθυπουργού και 
του Υπουργού Εθνικής Οικονομίας, περί καθορισμού αρ¬ 
μοδιοτήτων των Υφυπουργών Εθνικής Οικονομίας (ΦΕΚ 
726/Β/1992). 

β) Υ.1942/9.12.92 απόφαση του Πρωθυπουργού και 
του Υπουργού Εμπορίου, περί αναθέσεως αρμοδιοτήτων 
στον Υφυπουργό Εμπορίου (ΦΕΚ 725/Β79.12.92). 

γ) Υ. 1943/9.12.92 απόφαση του Πρωθυπουργού και 
του Υπουργού ΒΕΤ, περί αναθέσεως αρμοδιοτήτων στον 
Υφυπουργό ΒΕΤ (ΦΕΚ 727/Β711.12.92). 

3. Το έγγραφο με αριθμό ΔΙΑΚ/Φ.381 /7/19159/3.6.93 
του Υπουργείου Προεδρίας της Κυβερνήσεως. 

4. Την γνωμοδότηση της Επιτροπής Πολιτικής και Προ¬ 
γραμματισμού Προμηθειών (Πρακτικό Νο 10/21.6.93), 
αποφασίζουμε: 

Εξαιρούμε τις προμήθειες της Γραμματείας του Υπουρ¬ 
γικού Συμβουλίου από την ένταξη στο Ενιαίο Πρόγραμμα 
Προμηθειών, σύμφωνα με τις διατάξεις του άρθρου 2 παρ. 
6 του Ν. 1797/88. Κατά τα λοιπά ισχύουν οι διατάξεις του 
Ν. 1797/88, όπως τροποποιηθείς ισχύει. 

Η παραπάνω ρύθμιση ουδεμία επιπλέον δαπάνη προκα- 
λεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

ΟΙ ΥΦΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

Κ. ΔΟΥΣΗΣ θ. ΔΑΜΙΑΝΟΣ 

ΕΜΠΟΡΙΟΥ 

ΜΙΧ. ΛΙΑΠΚΣ 

-φ- 

Αριθ. ΕΣ/8244 (9) 

Τροποποίηση - συμπλήρωση της ΕΣ/14438/10.9.91 από¬ 
φασης του Νομάρχη Κέρκυρας περί σύστασης 12ης 
Ενιαίας Σχολικής Επιτροπής Δήμου Κερκυραίων. 

Ο ΝΟΜΑΡΧΗΣ ΚΕΡΚΥΡΑΣ 

Έχοντας υπόψη: 

1. Τις διατάξεις: 

α) Των παραγράφων 8-15 του άρθρου 5 του Ν. 1894/ 
90. 

β) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89). 

2. Την αριθ. ΕΣ/14438/10.9.91 απόφασή μας περί συ- 


στάσεως ίδιου Νομικού Προσώπου με την επωνυμία 12η 
Ενιαία Σχολική Επιτροπή Δήμου Κερκυραίων (1 ο - 5ο - 7ο 
Γυμνάσιο), που δημοσιεύθηκε στο ΦΕΚ 831 /Β/ 
10.10.91. 

3. Τις αποφάσεις του Δημοτικού Σχολείου Κερκυ¬ 
ραίων: 

α) 16-166/92, με την οποία τροποποιείται η αριθ. 11- 
105/91 όμοια αυτού, περί σύστασης του ανωτέρω Νομι¬ 
κού Προσώπου, λόγω μεταστέγασης του 7ου Γυμνασίου, 
και 

β) 8-52 Γ/1993, με την οποία συμπληρώνεται η ανω¬ 
τέρω απόφασή του και προστίθεται ακροτελεύτιο άρθρο, 
αποφασίζουμε: 

1. Τροποποιούμε την παρ. 1 της αριθ. ΕΣ/14438/ 
10.9.91 απόφασή μας, ως εξής: 

Συνιστούμε στο Δήμο Κερκυραίων του Νομού Κερκύ- 
ρας ίδιο Νομικό Πρόσωπο με την επωνυμία «12 Ενιαία 
Σχολική Επιτροπή Δήμου Κερκυραίων (Ιο και 5ο Γυμνά¬ 
σιο)». 

Η συνιστωμένη με την απόφαση αυτή Σχολική Επιτροπή 
διοικείται από 7μελές Διοικητικό Συμβούλιο, αποτελού- 
μενο από: 

α) Ένα Δημοτικό Σύμβουλο, ως Πρόεδρο της Σχολικής 
Επιτροπής. 

β) Το Δ/ντή του 1ου Γυμνασίου. 

γ) Το Δ/ντή του 5ου Γυμνασίου. 

δ) Έναν εκπρόσωπο του Συλλόγου Γονέων των μαθη¬ 
τών 1ου Γυμνασίου. 

ε) Έναν εκπρόσωπο του Συλλόγου Γονέων των μαθη¬ 
τών 5ου Γ υμνασίου. 

στ) Έναν εκπρόσωπο της Μαθητικής Κοινότητας του 
1 ου Γ υμνασίου. 

ζ) Έναν εκπρόσωπο της Μαθητικής Κοινότητας του 5ου 
Γ υμνασίου. 

2. Συμπληρώνουμε την ανωτέρω απόφασή μας προσθέ¬ 
τοντας ακροτελεύτιο άρθρο 8 ως εξής: 

«8. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Κερκυ¬ 
ραίων, το ύψος της οποίας δεν μπορεί να προσδιορι- 
σθεί.» 

Κατά τα λοιπά ισχύει η παραπάνω απόφασή μας. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Κέρκυρα, 22 Ιουνίου 1993 
Ο Νομάρχης 

ΑΘΑΝ. ΔΙΑΜΑΝΤΟΠΟΥΛΟΣ 
-♦- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Α3/1682 (10) 

Τροποποίηση Α.Δ. 14/89. 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 11 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Ν.Δ. 96/73 «περί εμπορίας φαρμακευτικών προ¬ 
ϊόντων κ.λπ.», όπως τροποποιήθηκε με τους Νόμους 784/ 
78, 1316/83, 1965/91 και 1969/91. 

3. Το Ν.Δ. 136/46 «περί Αγορανομικού Κώδικα», όπως 
τροποποιήθηκε. 

4. Το Π.Δ. 397/88 «Οργανισμός Υπουργείου Εμπο¬ 
ρίου», όπως τροποποιήθηκε. 

5. Τη 14/89 Αγορανομική Διάταξη «τροποποίηση και 
κωδικοποίηση αγορανομικών διατάξεων που εκδόθηκαν 
μέχρι 16.2.1989», όπως τροποποιήθηκε με τις Α.Δ. 1/90, 
19/90, 22/90, 19/92, 6/93 και 9/93. 

6. Την ανάγκη τροποποίησης ορισμένων διατάξεων της 
14/89 Α.Δ., που ρυθμίζουν τα της εμπορίας φαρμάκων. 

7. Την αριθ. 1928/9.6.1993 απόφαση της Επιτροπής 
Τιμών και Εισοδημάτων. 

8. Τη σύμφωνη γνώμη του Υπουργού Υγείας, Πρόνοιας 
και Κοιν. Ασφαλίσεων, αποφασίζουμε: 

Αρθρο 1 

1. Η παράγραφος 2 του άρθρου 439 του κεφαλαίου 27 
της Α.Δ. 14/89, όπως το άρθρο αυτό αντικαταστάθηκε με 
την παράγρ. 3 του άρθρου 1 της Α.Δ. 19/92, αντικαθίστα¬ 
ται ως εξής: 

«2. Επιτρέπεται στους παρασκευαστές, συσκευαστές 
και εισαγωγείς να παρέχουν προς το Δημόσιο, τα κρατικά 
νοσηλευτικά ιδρύματα, τα ιδρύματα που εποπτεύονται 
από το Υπουργείο Υγείας, Πρόνοιας και Κοιν. Ασφαλί¬ 
σεων, πρόσθετη (προαιρετική) έκπτωση επί της νοσοκο¬ 
μειακής τιμής χωρίς περιορισμούς, καθώς και προς τους 
φαρμακέμπορους, τα φαρμακεία και τους συνεταιρισμούς 
πρόσθετη (προαιρετική) έκπτωση μέχρι 5% επί της χον¬ 
δρικής τιμής, με την προϋπόθεση της αναγραφής της στο 
τιμολόγιο. 

Τα ίδια όρια έκπτωσης επιτρέπεται να παρέχουν οι φαρ¬ 
μακέμποροι και οι συνεταιρισμοί προς τα φαρμακεία. 

Η υπέρβαση του ορίου των ανωτέρω εκπτώσεων έχει ως 
συνέπεια εκτός από τις κυρώσεις που προβλέπονται στον 


Αγορανομικό Κώδικα, τη μείωση της τιμής σε ποσοστό 
ανάλογο της επιπλέον έκπτωσης που χορηγείται.» 

2. Η παράγραφος 3 του άρθρου 439 του Κεφαλαίου 27 
της Α.Δ. 14/89 καταργείται. 

Αρθρο 2 

Οι διατάξεις της παρούσας δεν προκαλούν δαπάνη στον 
κρατικό προϋπολογισμό. 

Αρθρο 3 

Η ισχύς της παρούσας αρχίζει από την επομένη της ανα- 
κοινώσεώς της στον ημερήσιο τύπο. 

Οι παραβάτες της παρούσης διώκονται σύμφωνα με τις 
διατάξεις του ισχύοντα Αγορανομικού Κώδικα. 

Η παρούσα να δημοσιευθεί στην Εφημερίδα της Κυβερ- 
νήσεως και να ανακοινωθεί στον ημερήσιο τύπο. 

Αθήνα, 28 Ιουνίου 1993 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Διορθώνεται η Φ.24749/1594/93 απόφαση του 
Υπουργού Εσωτερικών, που δημοσιεύθηκε στο ΦΕΚ 368/ 
Β724.5.93 και αφορά την πολιτογράφηση της ΤΣΑΝΗ 
Ευανθίας του Γεωργίου ως προς το επώνυμο, από το λαν¬ 
θασμένο «ΤΖΑΝΗ», στο ορθό «ΤΣΑΝΗ». 

(Από το Υπουργείο Εσωτερικών) 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληαη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52 48.188 

• Για φωτοαντίγραφα παλαιών τευχών στην οδό Σολωμού 51 τηλ : 52 48 141 

’Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τη ς ΕΦΗ ΜΕΡΙΔΑΣ ΤΗΣ ΚΥ ΒΕΡΝ Η ΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15 000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ 

» 

30 000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

Ο 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5 000 


Πληροφορίες: τηλ. 52.48.320 


















